CELEX: 32022R0674
Language: hu
Date: 2022-04-22 00:00:00
Title: A Bizottság (EU) 2022/674 végrehajtási rendelete (2022. április 22.) a Kínai Népköztársaságból származó, vasból vagy acélból készült egyes csőszerelvények behozatalára vonatkozó, a Tajvanon, az Indonéziában, a Srí Lankán és a Fülöp-szigeteken feladott, akár ezekből az országokból származóként, akár nem ilyenként bejelentett, vasból vagy acélból készült egyes csőszerelvények behozatalára is kiterjesztett végleges dömpingellenes vámnak az (EU) 2016/1036 európai parlamenti és tanácsi rendelet 11. cikkének (2) bekezdése szerinti hatályvesztési felülvizsgálatot követő kivetéséről szóló (EU) 2022/95 végrehajtási rendelet helyesbítéséről

2022.4.25.   
               
               
                  HU
               
               
                  Az Európai Unió Hivatalos Lapja
               
               
                  L 122/31
               
            
         A BIZOTTSÁG (EU) 2022/674 VÉGREHAJTÁSI RENDELETE
         (2022. április 22.)
         a Kínai Népköztársaságból származó, vasból vagy acélból készült egyes csőszerelvények behozatalára vonatkozó, a Tajvanon, az Indonéziában, a Srí Lankán és a Fülöp-szigeteken feladott, akár ezekből az országokból származóként, akár nem ilyenként bejelentett, vasból vagy acélból készült egyes csőszerelvények behozatalára is kiterjesztett végleges dömpingellenes vámnak az (EU) 2016/1036 európai parlamenti és tanácsi rendelet 11. cikkének (2) bekezdése szerinti hatályvesztési felülvizsgálatot követő kivetéséről szóló (EU) 2022/95 végrehajtási rendelet helyesbítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: alaprendelet) és különösen annak 11. cikke (2) bekezdésére,
         mivel:
         
                     (1)
                  
                  
                     A Bizottság az (EU) 2022/95 bizottsági végrehajtási rendelettel (2) a Kínai Népköztársaságból származó, vasból vagy acélból készült egyes csőszerelvények behozatalára vonatkozó, a Tajvanon, az Indonéziában, a Srí Lankán és a Fülöp-szigeteken feladott, akár ezekből az országokból származóként, akár nem ilyenként bejelentett, vasból vagy acélból készült egyes csőszerelvények behozatalára is kiterjesztett végleges dömpingellenes vámot vetett ki.
                  
               
                     (2)
                  
                  
                     A 763/2000/EK tanácsi rendelet (3) 1. cikke mentesített három tajvani gyártót – a Chup Hsin Enterprise Co. Ltd, a Niang Hong Pipe Fittings Co. Ltd, és a Rigid Industries Co. Ltd. vállalatot – a vám kiterjesztése alól, mert megállapítást nyert, hogy az említett vállalatok nem játszották ki az intézkedéseket.
                  
               
                     (3)
                  
                  
                     Azonban a 803/2009/EK tanácsi rendelet (4) hatályon kívül helyezte a vámnak a Chup Hsin Enterprise Co. Ltd, Kaohsiung (Tajvan) (TARIC-kiegészítő kód: A098) és a Niang Hong Pipe Fittings Co. Ltd, Kaohsiung (Tajvan) (TARIC-kiegészítő kód: A100) által gyártott szerelvények behozatalára történő kiterjesztése alóli mentességet.
                  
               
                     (4)
                  
                  
                     Az (EU) 2022/95 végrehajtási rendelet 2. cikkének (1) bekezdése tévesen állapítja meg, hogy a Chup Hsin Enterprise Co. Ltd, Kaohsiung (Tajvan) (TARIC-kiegészítő kód: A098) és a Niang Hong Pipe Fittings Co. Ltd, Kaohsiung (Tajvan) (TARIC-kiegészítő kód: A100) által gyártott szerelvények behozatala továbbra is mentesül a dömpingellenes vámok alkalmazása alól.
                  
               
                     (5)
                  
                  
                     Ezért a Bizottság úgy határozott, hogy a (4) preambulumbekezdésben említett hiba kijavítása érdekében helyesbíti az (EU) 2022/95 végrehajtási rendelet 2. cikkének (1) bekezdését. E helyesbítésnek az (EU) 2022/95 végrehajtási rendelet hatálybalépésétől, nevezetesen 2022. január 26-tól kell hatályba lépnie.
                  
               
                     (6)
                  
                  
                     Az e rendeletben előírt intézkedések összhangban vannak az (EU) 2016/1036 rendelet 15. cikkének (1) bekezdésével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2022/95 végrehajtási rendelet 2. cikke (1) bekezdésének helyébe a következő szöveg lép:
            
               
                  „(1)   A Bizottság az 1. cikk által a Kínai Népköztársaságból származó behozatalokra kivetett végleges dömpingellenes vámot kiterjeszti a Tajvanon feladott (TARIC-kiegészítő kód: A999), akár Tajvanról származóként, akár nem ilyenként bejelentett, ugyanezen (jelenleg a 7307931191, a 7307931991 és a 7307998092 TARIC-kódok alá tartozó) szerelvények behozatalára, kivéve a Rigid Industries Co. Ltd, Kaohsiung (Tajvan) által gyártott szerelvények behozatalát (TARIC-kiegészítő kód: A099).”
               
            
         
         
            2. cikk
            A tagállamok vámhatóságai helyesbítik az e rendelet 1. cikke által érintett, 2022. január 26-tól elfogadott vámáru-nyilatkozatokat, és visszamenőleges hatállyal beszedik a Chup Hsin Enterprise Co. Ltd, Kaohsiung (Tajvan) (TARIC-kiegészítő kód: A098) és a Niang Hong Pipe Fittings Co. Ltd, Kaohsiung (Tajvan) (TARIC-kiegészítő kód: A100) által gyártott szerelvények behozatalára kivetett dömpingellenes vámokat.
         
         
            3. cikk
            Ez a rendelet visszamenőleges hatállyal 2022. január 26-tól lép hatályba.
            Ez a rendelet teljes egészében kötelező és közvetlenül alkalmazandó valamennyi tagállamban.
         
         
            Kelt Brüsszelben, 2022. április 22-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2016.6.30., 21. o.
         
         
            (2)  A Bizottság (EU) 2022/95 végrehajtási rendelete (2022. január 24.) a Kínai Népköztársaságból származó, vasból vagy acélból készült egyes csőszerelvények behozatalára vonatkozó, a Tajvanon, az Indonéziában, a Srí Lankán és a Fülöp-szigeteken feladott, akár ezekből az országokból származóként, akár nem ilyenként bejelentett, vasból vagy acélból készült egyes csőszerelvények behozatalára is kiterjesztett végleges dömpingellenes vámnak az (EU) 2016/1036 európai parlamenti és tanácsi rendelet 11. cikkének (2) bekezdése szerinti hatályvesztési felülvizsgálatot követő kivetéséről (HL L 16., 2022.1.25., 36. o.).
         
            (3)  A Tanács 763/2000/EK rendelete (2000. április 10.) a Kínai Népköztársaságból származó vasból és acélból készült egyes csőszerelvények behozatalára az 584/96/EK rendeletben kivetett végleges dömpingellenes vámnak a Tajvanban feladott (függetlenül attól, hogy tajvani származásúnak nyilvánították-e), vasból vagy acélból készült egyes csőszerelvények behozatalára való kiterjesztéséről, továbbá három tajvani exportőrtől történő behozatalra vonatkozó vizsgálat megszüntetéséről (HL L 94., 2000.4.14., 1. o.).
         
            (4)  A Tanács 803/2009/EK rendelete (2009. augusztus 27.) a Kínai Népköztársaságból és Thaiföldről származó, illetve a Tajvanból feladott (függetlenül attól, hogy Tajvanból származóként lettek-e bejelentve), vasból vagy acélból készült egyes csőillesztékekre, illetve csőszerelvényekre vonatkozó végleges dömpingellenes vám kivetéséről és a Chup Hsin Enterprise Co. Ltd-nek és a Nian Hong Pipe Fittings Co. Ltd-nek nyújtott mentesség hatályon kívül helyezéséről (HL L 233., 2009.9.4., 1. o.).